Tõhusa järelevalve tulemusena on viimaste kuude jooksul MuPo patrull vahele võtnud mitu metsaaluste risustajat.    Seda, kuidas me prügi metsa alla viijatele jaole saame, ei saa me arusaadavalt avaldada, kuid selle tulemusel oleme paari nädala jooksul ainuüksi ühest illegaalsest prügilast mitmeid prügistajaid teolt tabanud, ütles Tallinna Munitsipaalpolitsei Ameti juhataja Kaimo Järvik, vahendas  Raepress.    Järviku sõnul peaks see kõik prügikäitlemisreeglite vastu eksijad mõtlema panema, et metsa alla vedamisest ja sellega kaasneda võivast kopsakast trahvist märksa odavam on litsentseeritud käitlejalt prügi äravedu tellida.  Paraku ei ole selliseid elukeskkonda prügimäeks muuta armastavaid kaaskodanikke kaugeltki vähe ning igal kevadel tuleb linnal heakorrakuu raames taas metsa alt prügihunnikute koristamisele sadu tuhandeid kroone kulutada, nentis Järvik.    Eesti Päevaleht